CELEX: E2013P0002
Language: el
Date: 2013-03-13 00:00:00
Title: Προσφυγή που ασκήθηκε, στις 13 Μαρτίου 2013 , εκ μέρους της Bentzen Transport AS κατά της Εποπτεύουσας Αρχής της ΕΖΕΣ (Υπόθεση E-2/13)

20.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 174/10
            
         Προσφυγή που ασκήθηκε, στις 13 Μαρτίου 2013, εκ μέρους της Bentzen Transport AS κατά της Εποπτεύουσας Αρχής της ΕΖΕΣ
   (Υπόθεση E-2/13)
   2013/C 174/06
   Στις 13 Μαρτίου 2013 ασκήθηκε προσφυγή ενώπιον του δικαστηρίου της ΕΖΕΣ, εκ μέρους της Bentzen Transport AS, εκπροσωπούμενης από την Line Voldstad, δικηγόρο, Advokatfirma DLA Piper Norway DA, Postboks 1364 Vika, 0114 Όσλο, Νορβηγία, κατά της Εποπτεύουσας Αρχής της ΕΖΕΣ.
   Ο προσφεύγων ζητεί από το Δικαστήριο της ΕΖΕΣ:
   
               1)
            
            
               Να ακυρώσει την απόφαση της Εποπτεύουσας Αρχής της ΕΖΕΣ, της 19ης Δεκεμβρίου 2012, στην υπόθεση αριθ. 71620, όσον αφορά την αρχειοθέτηση υπόθεσης κατά της Νορβηγίας που κινήθηκε μετά την υποβολή καταγγελίας κατά του κράτους στον τομέα των δημόσιων συμβάσεων.
            
         
               2)
            
            
               Να διατάξει την Εποπτεύουσα Αρχή της ΕΖΕΣ να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Ο προσφεύγων είναι η τοπική νορβηγική εταιρεία που δραστηριοποιείται στον τομέα διαχείρισης αποβλήτων από το 1992.
            
         
               —
            
            
               Βάση της προσφυγής είναι η απόφαση της Εποπτεύουσας Αρχής της ΕΖΕΣ, στην υπόθεση αριθ. 71620, να μην κινήσει διαδικασία κατά της Νορβηγίας όταν κλήθηκε από τον προσφεύγοντα να αξιολογήσει κατά πόσον η διαχείριση από τη νορβηγική κυβέρνηση μιας διαδικασίας διαγωνισμού ήταν σύμφωνη με τις οδηγίες της συμφωνίας ΕΟΧ.
            
         Ο προσφεύγων ισχυρίζεται, μεταξύ άλλων, τα εξής:
   
               —
            
            
               η Εποπτεύουσα Αρχή της ΕΖΕΣ δεν αξιολόγησε κατά πόσον η ανάθεση της δημόσιας σύμβασης ήταν σύμφωνη με την οδηγία 2004/18/ΕΚ, παραβαίνοντας έτσι το καθήκον της, που συνίσταται στην εφαρμογή των διατάξεων του άρθρου 2 της οδηγίας 2004/18/ΕΚ και των θεμελιωδών κανόνων της συμφωνίας ΕΟΧ που πρέπει να εφαρμόζονται στις δημόσιες συμβάσεις, και ισχυρίζεται ότι έχει παραβιασθεί η αρχή της ίσης μεταχείρισης,
            
         
               —
            
            
               η Εποπτεύουσα Αρχή της ΕΖΕΣ παρέβη το ειδικό καθήκον της βάσει του άρθρου 23 της συμφωνίας περί εποπτείας και δικαστηρίου, που συνίσταται στο να διασφαλίζει ότι τα κράτη της ΕΖΕΣ εφαρμόζουν τους κανονισμούς της συμφωνίας ΕΟΧ σχετικά με τις δημόσιες συμβάσεις, και
            
         
               —
            
            
               η Εποπτεύουσα Αρχή της ΕΖΕΣ παρέβη το καθήκον να αναφέρει λόγους, δυνάμει του άρθρου 15 της συμφωνίας περί εποπτείας και δικαστηρίου.